alexandrainst/scandi-wiki huggingface dataset:
Vladimir Vukicevic

Vladimir Vukicevic (født 6. mai 1991) er en norsk hekkeløper. Han spesialiserer seg på 110 meter hekk, og innehar den norske rekorden på 13,42 sek, satt i Sveits i 2021. Han innehar også den norske juniorrekorden. Vladimir er sønn til friidrettstrener Petar Vukičević og yngre bror av Christina Vukicevic, som også konkurrerte i hekkeløp.

Karriere

Før 2012 
Han deltok i junior-VM i 2008, men ble slått ut i sitt innledende heat, med tiden 14,59 og 8.-plass.

I NM i friidrett 2009 vant han sitt første NM-gull. Han løp på 14,36, og slo Hans Olav Uldal med nøyaktig 0,5 sekunder.

I juli 2010 deltok han i Junior-VM i Moncton i Canada. Her ble det sølv, 7 hundredeler bak franskmannen Pascal Martinot-Lagarde. Tiden ble 13,59, selv med 2,4 m/s motvind. 10. august deltok han i Folksam Grand Prix i Göteborg, der slettet han den 19 år gamle norske juniorrekorden på 110 meter hekk, som Gaute Melby Gundersen satte i 1991. Den nye juniorrekorden ble på 14,03.

Ved NM i friidrett 2010 i Sandnes forsvarte han NM-gullet sitt på 110 meter hekk. Han løp på 14,20, nesten et halvt sekund foran Eivind Johan Stavang som fikk sølv.

Han deltok på 110 meter hekk ved U23-EM i friidrett 2011, der han løp på ny personlig rekord i semifinalen, med 13,89, og kom på syvendeplass i finalen. I august ble han også norgesmester på 110 meter hekk, med tiden 14,23.

2012 
I EM i friidrett 2012 i Helsingfors løp han på 13,65 i kvalifiseringen, 0,12 sekunder bedre enn sin forrige personlig rekord, og gikk med det til semifinalen.

Den 27. juli 2012 satte han ny norsk rekord på 110 meter hekk, i et stevne i Weinheim i Tyskland. Han løp da på 13,55, og slo Gaute Melby Gundersens rekord på 13,62 fra 1997.

2013 
I slutten av januar satte han ny personlig rekord på 60 meter hekk ved et internasjonalt stevne i Wien, med tiden 7,72.

Han forbedret den norske rekorden på 60 meter hekk under semifinalen i EM i friidrett innendørs 2013 til 7,69 sek. Ved U23-EM i friidrett 2013 kom han på fjerdeplass, med tiden 13,74.

2014 
Foran 2014-sesongen endret Vukicevic startteknikken sin, og endret fra 8 til 7 steg før første hekk, for å unngå «tripping».

2015–2020 
I september 2015 satte Vukicevic norsk bestenotering innendørs med 13,73 under et stevne i Warszawa. Under EM 2016 i Amsterdam satte Vukicevic norsk rekord med 13,54 i semifinalen. Dette holdt til 14.-plass. Den 19. august 2020 forbedret Vukicevic sin norske rekord på 110 meter hekk med ett sekund da han løp på 13,53 i Székesfehérvár i Ungarn.

Referanser

Eksterne lenker 
 

Norske hekkeløpere
Norgesmestere i friidrett
Nordmenn av serbisk opphav
Friidrettsutøvere for SK Vidar
Deltakere for Norge under EM i friidrett 2022
Randi Langøigjelten

Randi Langøigjelten (tidligere Randi Langøygjelten Bjørn; født 26. mars 1957 i Os i Østerdalen) er en norsk tidligere friidrettsutøver (mellomdistanseløp). Hun var tidligere innehaver av norsk rekord på 800 meter. Langøigjelten representerte idrettsklubben FIK Ren-Eng hele karrieren.

Hun tok sin første norske mesterskapstittel på 800 meter i 1978, og fikk ytterligere fire i årene i 1981, 1982, 1985 og 1986. I 1981 hadde hun sin beste sesong, og ble tildelt Kongepokalen etter ny mesterskapsrekord på 800 meter med 2.02,70. Rekorden stod til NM 2000 da Ingvill Måkestad Bovim senket den med 0,34 sek. 

Samme år hadde Mari Warlo fra IF Eiker Kvikk senket Grete Waitz' rekord på 800 meter i juni samme år fra 2.03,1 til 2.02,97 da Langøigjelten Bjørn løp på 2.02,70 under et stevne i Haugesund 8. august. Tre uker senere, 28. august, under et stevne i Øvre Årdal, senket hun rekorden på nytt, nå til den historiske rekorden 2.01,7 som ble stående i 29 år. 10. august 2010 ble rekorden slettet av Ingvill Måkestad Bovim under stevnet Folksam GP i Göteborg til tiden 2.00,82.

Langøigjelten Bjørn satte også rekord på den mer uvanliige distansen 1000 meter i 1981. Under et løp i London 11. september slo hun Grete Waitz' rekord med et sekund til tiden 2.38,70. Tiden er gjeldende norsk rekord per 1. januar 2012

Medaljer i norske mesterskap

Referanser 

Kongepokalvinnere i friidrett
Norgesmestere i friidrett
Norske mellomdistanseløpere
Personer fra Hamar kommune
Fødsler i 1957
Friidrettsutøvere for FIK Ren-Eng
My neighbours the Yamadas

er en anime film av Isao Takahata og utgitt av Studio Ghibli den 17. Juli, 1999. Filmen er en familie/komedie film, som handler om en typisk japansk familie. Animasjonsstilen er meget forskjellig fra Studio Ghibli's forrige verk. I denne filmen brukes en mer "Vannmaling" basert animasjon. Filmen er baser på manga serien Nono-chan som ble laget av Hisaichi Ishii. Dette var Ghibli's første film der alt ble laget på en datamaskin. Det var Takahatas ønske at Yamada-kun skulle ha en Vann-basert animasjonsstil, istedenfor den typiske. Til tross for mange gode anmeldelser, ble ikke filmen en altfor stor suksess i Japan.

Filmen handlet om en gruppe familiemedlemmers daglige problemer, delt inn i flere deler.

Mange omtaler filmen som en «serie» istedenfor film pga. ingen handling og alt skjer helt plutselig.

My Neighbors the Yamadas fikk en premie for "Forbløffene arbeid med Animasjon" i 1999 på Japan Media Arts Festivalen.

Referanser

Eksterne lenker 
 

Japanske animerte barnefilmer
Animerte filmkomedier
Filmer fra 1999
Japanskspråklige filmer
Studio Ghibli
Ruth Ryste

Ruth Anlaug Ryste (født 24. juli 1932 i Bamble) er en norsk fagforeningsleder og politiker (Arbeiderpartiet).

Hun var født i Bamble. Hun fullførte handelsskolen i 1950, og fra 1950 til 1970 arbeidet hun i sosialsektoren i Bamble kommune. Hun var vararepresentant til Bamble kommunestyre i årene 1967 til 1971. Fra 1970 to 1973 var hun sekretær i Norsk Tjenestemannslag, og hun var også styremedlem i LO fra 1969 til 1975. Hun var politisk rådgiver for  administrasjons- og forbrukerministeren fra 1. januar 1973 til 1. januar 1974, og fra 1975 til 1976 var hun sekretær i Statstjenestemannskartellet.

Fra 1976 til 1979 var hun  sosialminister i Odvar Nordlis regjering. Hun var medlem av Arbeiderpartiets sentralstyre fra 1975 til 1981. I 1979 forlot hun ministerposten for å bli leder av Flyktninghjelpen. Fra 1982 til 1987 var hun leder for Statens flyktningssekretariat, og fra 1988 til 1995 var hun rådgiver i Kommunal- og regionaldepartementet. Hun var styremedlem i Nationaltheatret fra 1975 til 1982 og medlem av  Kontaktutvalget mellom innvandrerbefolkningen og myndighetene fra 1984 til 1987. Mange år etter at hun hadde trukket seg fra politikken ble hun medlem av bystyret i Porsgrunn for perioden 2007 til 2011.

Referanser

Eksterne lenker 
 

Statsråder i Regjeringen Nordli
Ap-statsråder
Norske sosialministre
Politiske rådgivere fra Arbeiderpartiet
Lokalpolitikere i Porsgrunn
Ap-politikere i Telemark
Norske fagforeningspersoner
Norske embets- og tjenestemenn
Personer fra Bamble kommune
Sunniva Ørstavik

Sunniva Ørstavik (født 13. juni 1967) er en norsk organisasjonskvinne som er generalsekretær i Norges Handikapforbund fra 2018.

Ørstavik er cand.polit. med hovedfag i sosiologi fra Universitetet i Oslo i 1995. Hun var doktorgradsstipendiat ved Institutt for sosialforskning (tidligere INAS, nå NOVA) fra 1995, men avbrøt forskerkarrieren etter kun ett år som stipendiat. 

Fra 1996 til 1998 var Sunniva Ørstavik førstekonsulent i Forebyggings- og utviklingsavdelingen i Sosial- og helsedepartementet. I 1998 ble hun ansatt som assisterende generalsekretær i Rådet for psykisk helse, fra 2005 til 2010 hadde hun stillingen som generalsekretær samme sted.

Sunniva Ørstavik var likestillings- og diskrimineringsombud i et åremål på seks år fra januar 2010.

I februar 2016 ble hun generalsekretær i Norsk Folkehjelp, men gikk av fra stillingen i oktober samme år.

I 2017 fikk hun et engasjement som rådgiver i bedriften Uloba. I september 2018 ble hun generalsekretær i interesseorganisjonen Norges Handikapforbund.

Referanser

Eksterne lenker 
 SaLDO 2010

Norske ombudsmenn
Personer tilknyttet Norsk Folkehjelp
Personer tilknyttet Norsk institutt for forskning om oppvekst, velferd og aldring
Kirgisistan under Sommer-OL 2000

Kirgisistan under Sommer-OL 2000 deltok med 48 sportsutøvere; 35 menn og 13 kvinner. De deltok i ni idretter under Sommer-OL 2000 i Sydney. Det var andre gangen Kirgisistan deltok i et Sommer-OL, de kom på delt 71.-plass med én bronsemedalje.

Medaljer

Medaljevinnerne

Eksterne lenker 
 Resultater og profilside  på sports-reference.com

Nasjoner under Sommer-OL 2000
Kirgisistan under de olympiske leker
2000-årene i Kirgisistan
Sport i Asia i 2000
Kirgisistan under Sommer-OL 2004

Kirgisistan under Sommer-OL 2004. Tjueni sportsutøvere, tjueto menn og sju kvinner fra Kirgisistan deltok i ni sporter under Sommer-OL 2004 i Athen. Det var tredje gangen Kirgisistan deltok i et sommer-OL, de vant ikke noen medalje.

Medaljer

Eksterne lenker 
 Resultater og profilside  på sports-reference.com

Nasjoner under Sommer-OL 2004
Kirgisistan under de olympiske leker
2000-årene i Kirgisistan
Sport i Asia i 2004
Kirgisistan under Sommer-OL 2008

Kirgisistan under Sommer-OL 2008. Tjueen sportsutøvere fra Kirgisistan deltok i ti sporter under Sommer-OL 2008 i Beijing. Det var fjerde gangen Kirgisistan deltok i et sommer-OL, de kom på delt 64.-plass med en sølv- og en bronsemedalje.

Medaljer

Medaljevinnerne

Eksterne lenker 
 Resultater og profilside  på sports-reference.com

Nasjoner under Sommer-OL 2008
Kirgisistan under de olympiske leker
2000-årene i Kirgisistan
Sport i Asia i 2008
Meaghan Jette Martin

Meaghan Jette Martin (født 17. februar 1992 i Las Vegas i Nevada) er en skuespiller, sanger og danser fra USA, best kjent for sin rolle som Tess Tyler i Disney Channels originale film Camp Rock og Camp Rock 2. Hun spilte også i TV-serien 10 Things I Hate About You som Bianca Stratford.

Eksterne lenker 
 
 
 

Skuespillere fra USA
Sangere fra USA
Dansere fra USA
Personer fra Las Vegas
Fritt Norden

Fritt Norden er en EU-kritisk organisasjon som arbeider for å fremme nordisk samarbeid, global bevissthet og den nordiske velferdsstatsmodellen. Organisasjonen er organisert i Norge, Sverige og Danmark.

Da EU-debatten raste i Danmark i 1971-72, kom det til et brudd i danske Foreningen Norden. De EU-kritiske medlemmene brøt ut og dannet Frit Norden-Danmark. Blant aktivitetene til Frit Norden var aktivitet rundt Nordisk Folkeriksdag. I 2004 stiftet de norske og svenske ildsjelene bak folkeriksdagene, etter mønster fra Danmark, tilsvarende organisasjoner i sine respektive land.

Leder for Fritt Norden var Peter Ørebech.

Leder for Fritt Norden i 2015 var Svein Lanser og Knut Vadla.

Eksterne lenker
 Fritt Nordens hjemmeside

Norge og Den europeiske union
Norske politiske organisasjoner
Hellas under Sommer-OL 2000

Hellas under Sommer-OL 2000. 140 sportsutøvere, åttito menn og femtiåtte kvinner fra Hellas deltok i tjuetre sporter under Sommer-OL 2000 i Sydney. De kom på 17.-plass med fire gull-, seks sølv og tre bronsemedaljer. Seileren Nikolaos Kaklamanakis var gresk flaggbærer under åpningsseremonien.

Medaljer

Medaljevinnerne

Eksterne lenker
 Resultater og profilside  på sports-reference.com

Nasjoner under Sommer-OL 2000
Hellas under de olympiske leker
Too Far Gone (EP)

Too Far Gone er en musikk-EP med country-bandet Too Far Gone, utgitt i 1995. Dette var bandets første utgivelse.

Sporliste

 «Against the Grain»
 «Don't Rock the Jukebox»
 «Hello Trouble»
 «I Guess My Lady (Ain't Comin` Tonight»
 «Please, Please Baby»
 «Mercury Blues»

EP-plater fra 1995
Norske EP-plater
Debut-EP-er
Too Far Gone-album
Republikken Kongo under Sommer-OL 2004

Republikken Kongo under Sommer-OL 2004. Fem sportsutøvere, to menn og tre kvinner fra Republikken Kongo deltok i fire sporter, friidrett, fekting, judo og svømming under 2004 i Athen. De vant ikke noen medaljer.

Medaljer

Eksterne lenker 
 Resultater og profilside  på sports-reference.com

Nasjoner under Sommer-OL 2004
Republikken Kongo under de olympiske leker
2004 i Republikken Kongo
Govedemningen

Govedemningen er en demning med et vannkraftverk i elva Kunene, i Angola. Kraftverket ligger om lag 1 000 km nordøst for Ruacanademningen i Namibia.

Se også
Liste over verdens største olje- og gasskraftverk

Eksterne lenker
 IndustCards – Hydroelectric Power Plants in West Africa

Vannkraftverk i Angola
Svømming under EM i svømmesport 2010 – 200 meter frisvømming menn

Øvelsen 200 meter frisvømming menn ved EM i svømming 2010 på langbane fant sted 10. og 11. august i Budapest, Ungarn.

Finale

Eksterne lenker 
 Finaleresultat

200 m fri m
Liste over vinnere av landskappleiken på hardingfele

Liste over vinnere av landskappleiken påhardingfele er en kronologisk liste over vinnere av landskappleiken på hardingfele.

Vinnere
1896: Sjur Helgeland
1897: Olav Moe
1898: Sjur Helgeland
1900: Olav Moe
1902: Olav Moe
1903: Olav Moe
1904: Aslak Lundtveit, Olav Moe og Kjetil Flatin
1906: Aslak Lundtveit
1908: Arne Bjørndal
1910: Gunnulf Borgen
1912: Lorentz Hop
1914: Sevat Sataøen
1918: Henrik Gjellesvik
1919: Torkjell Haugerud
1920: Henrik Gjellesvik
1921: Gunleik Smedal
1922: Gunnulf Borgen
1923: Dreng Ose
1923: Alfred Maurstad
1924: Olav Heggland
1925: Jon Rosenlid
1926: Gunnulf Borgen
1928: Gunnulf Borgen
1929: Truls Ørpen
1931: Gunnulf Borgen
1931: Lorentz Hop
1932: Gunnulf Borgen
1933: Truls Ørpen
1934: Johannes Dahle
1935: Gunnulf Borgen
1935: Gunnulf Borgen
1936: Gjermund Haugen
1937: Gjermund Haugen
1939: Eivind Mo
1941: Anund Roheim
1946: Gjermund Haugen
1946: Torleiv Bolstad
1947: Gjermund Haugen
1948: Eivind Mo
1949: Gjermund Haugen
1950: Gjermund Haugen
1951: Sigbjørn Bernhoft Osa
1952: Gjermund Haugen
1953: Gjermund Haugen
1954: Einar Løndal og Odd Bakkerud
1955: Anders Kjerland
1956: Kjetil Løndal
1957: Torleiv Bolstad
1958: Kjetil Løndal
1959: Kjetil Løndal
1960: Signe Flatin Neset og Odd Bakkerud
1961: Jens Amundsen
1962: Hauk Buen og Jens Amundsen
1963: Hauk Buen
1964: Odd Bakkerud
1965: Odd Bakkerud
1966: Kjetil Løndal
1967: Bjarne Herrefoss og Odd Bakkerud
1968: Odd Bakkerud
1969: Ola Bøe og Einar Løndal
1970: Torleiv Bolstad
1971: Torleiv Bolstad
1972: Lars Skjervheim
1973: Knut Myrann
1974: Knut Hamre
1975: Bjarne Herrefoss
1976: Knut Myrann
1977: Leif Rygg
1978: Knut Hamre
1979: Bjarne Herrefoss
1980: Leif Rygg
1981: Knut Hamre
1982: Hallvard T. Bjørgum
1983: Knut Buen
1984: Knut Hamre
1985: Knut Hamre
1986: Knut Buen
1987: Knut Hamre
1988: Hallvard T. Bjørgum
1989: Håkon Høgemo
1990: Johannes Sundsvalen
1991: Bjarne Herrefoss
1992: Alf Tveit
1993: Olav Øyaland og Øyvind Brabant 
1994: Leif Rygg
1995: Håkon Høgemo
1996: Leif Rygg
1997: Olav Øyaland
1998: Alf Tveit
1999: Leif Rygg
2000: Knut Hamre
2001: Tore Bolstad
2002: Jan Beitohaugen Granli
2003: Per Anders Buen Garnås
2004: Jan Beitohaugen Granli
2005: Åse Teigland
2006: Jan Beitohaugen Granli
2007: Jan Beitohaugen Granli
2008: Olav Luksengård Mjelva
2009: Jan Beitohaugen Granli
2010: Per Anders Buen Garnås
2011: Ottar Kåsa
2012: Ottar Kåsa
2013: Per Anders Buen Garnås
2014: Gro Marie Svidal
2015: Ottar Kåsa
2016: Ottar Kåsa
2017: Jan Beitohaugen Granli
2018: Per Anders Buen Garnås
2019: Alexander Røynstrand
2022: Alexander Røynstrand

Referanser

Musikklister
Landskappleiken Hardingfele
Norske kulturlister
Maksim Dyldin

Maksim Sergejevitsj Dyldin (russisk:Максим Сергеевич Дылдин, født 19. mai 1987 i Perm) er en russisk sprinter. Han spesialiserer seg på 400 meter.

Karriere 
I 2006 fikk han bronse på 400 meter i det russiske juniormesterskapet, og året etter ble han russisk mester på samme distanse, i seniorklassen. 

Hans første internasjonale medalje kom i 2008, da han fikk bronse i European Athletics Indoor Cup i Moskva. Her løp han på 46,60, og ble slått av Johan Wissman og Claudio Licciardello. En knapp måned senere, i mars, deltok han i VM i friidrett innendørs 2008 i Valencia, og endte her på femteplass. I august deltok han i Sommer-OL 2008 i Beijing. Her nådde han ikke finalen, men ble slått ut i sitt kvalifiseringsheat. Opprinnelig vant han bronse på 4 x 400 m stafetten i de samme lekene sammen med Vladislav Frolov, Anton Kokorin og Denis Aleksejev, men Denis Aleksejev er tatt for doping i forbindelse med retesting av urinprøver og stafettdeltakerne mister medaljene.

Under VM i friidrett 2009 greide han ikke å kvalifisere seg til semifinalen, med tiden 45,91. 

I 2010 ble det en ny internasjonal medalje på Dyldin, da han deltok i EM i friidrett i Barcelona. Individuelt greide han å kvalifisere seg til semifinalen, men kom ikke til finalen. På 4 x 400 meter stafett greide imidlertid Russland gull, foran Storbritannia.

Referanser

Eksterne lenker 
 

Russiske sprintere
Europamestere i friidrett for Russland
Deltakere for Russland under Sommer-OL 2012
Friidrettsutøvere under Sommer-OL 2012
Deltakere for Russland under Sommer-OL 2008
Friidrettsutøvere under Sommer-OL 2008
Deltakere for Russland under EM i friidrett 2010
Deltakere for Russland under EM i friidrett 2014
Fødsler i 1987
Deltakere for Russland under VM i friidrett innendørs 2008
Personer fra Perm
Desi (Asia)

Desi (hindi देसी, punjabi ਦੇਸੀ) er betegnelsen på området og kulturen på det indiske subkontinentet, særlig i India, Pakistan, Nepal, Bhutan, Sri Lanka og Bangladesh. Ordet deśa- (देश) betyr på sanskrit omtrent «fedreland», «land» eller «hjemland», og Mahatma Gandhi brukte betegnelsen ma des om det utvidede, indiske hjemlandet. Betegnelsen brukes bredt både om menneskene, kulturene og produktene fra området, i betegnelser som desi-musikk, desi-mat, desi-litteratur, eller bare desi. Et eksempel på «desi»-kultur er Bollywood-sjangeren som er populær i alle landene i regionen.

Ordet skal være brukt allerede omkring 200 f.Kr i skriftet Natya Shastra, hvor det betegnet den varierte folkelige kulturen i motsetning til den pan-indiske klassiske (opphøyde) kulturen. 

Delingen av India og Pakistan i 1947 førte til utviklingen av nye, nasjonale identiteter i landene, samtidig som Punjab og Kashmir ble delt i to. Punjabisk kultur, språk og musikk er stort både i India og Pakistan, og binder ofte sammen identitetene på tvers av grensene.

I dag brukes ordet både for å beskrive den regionale felleskulturen, og for å beskrive drømmen eller visjonen om et ikke-delt indisk subkontinent. Spesielt føler yngre indere, pakistanere og bangladeshere som bor utenfor subkontinentet at de tilhører den samme kulturen, at de er desi. Dette står ofte i motsetning til vektleggingen av forskjellene (og motsetningene) mellom landene.
 

En utbredt misoppfatning i dag blant nordmenn er at srilankere også er en del av denne kulturen. Dette stemmer ikke da de har sin egne rikholdige kultur. Se Sri Lankas historie, Tamilere og Singhalesere for lesning om folkegruppene som lever der.

Se også
Bollywood

Indisk kultur
Pakistan
Bangladesh
Silas Henriksen

Silas Kjølmoen Henriksen (født 18. april 1985 i Arendal) er en norsk ballettdanser ved Nederlands Dans Theater, en av verdens fremste ballettkompanier.

Allerede som seksåring begynte han å danse ved Arendal Ballett Center, og som tiåring ble han kommentert i Agderposten som et «komplett ballettalent». Han gikk på ballettlinja på Fagerborg videregående skole, og videre som ballettdanser ved Kunsthøgskolen i Oslo. Han var aspirant ved Nasjonalballetten 2007-2008, og ble så medlem der høsten 2008. Han har blant annet medvirket i ballettoppsetningene av Romeo og Julie, En sporvogn til Begjær, Worlds Beyond, Shoot the moon og Nøtteknekkeren.

Stipendier og priser 
Henriksen fikk Thorleif Dahl-stipendet på 15 000 kroner i 2005, etter en audition ved Nasjonalballetten.

11. august 2010 mottok han et av Norges største kulturstipender, Tom Wilhelmsens Opera- og Ballettpris. Stipendet er på 500 000 norske kroner. I begrunnelsen til juryen ble det blant annet sagt:

Referanser

Eksterne lenker 
 

Norske dansere
Ballettdansere
Personer fra Arendal kommune
Leif Larsen (1918–2005)

For andre personer med samme navn se: Leif Larsen (andre betydninger)

Leif Larsen (født 29. mars 1918, død 10. april 2005) var en norsk politiker for Arbeiderpartiet. Han var ordfører i Stavanger fra 1968 til 1971.

Larsen hadde telegrafskolen og arbeidet i Telegrafverket i Hammerfest, Sauda og Bergen. I 1949 kom han til Rogaland der han ble tilknyttet Norsk rikskringkasting. Larsen ble i 1968 bestyrer for Stavanger Kringkaster.

I 1968 ble han også ordfører i Stavanger. Larsen var ordfører i en tid da Stavanger etablerte seg som hovedsete for oljeindustrien i Norge. Han deltok i fremste rekke i arbeidet som førte til at Statoil og Oljedirektoratet ble etablert i byen.

Referanser 

 
 

Ordførere i Stavanger
Ap-ordførere i Rogaland
Personer fra Stavanger kommune
Fødsler i 1918
Dødsfall i 2005
Kriek

Kriek /kri:k/ er et belgisk fruktøl, laget av lambic (spontangjæret øl) tilsatt sure kirsebær.
Navnet er avledet av det nederlandske navenet på en type sure, mørke kirsebær kalt kriek. Tradisjonelt brukte man ”Schaarbeekse krieken” (en sjelden belgisk variant av Morello) fra området rundt Brussel, Schaarbeek.  På grunn av at Schaarbeek-kirsebærene har blitt vanskeligere å få tak i, har noen bryggerier byttet ut disse (delvis eller fullstendig) med andre, billigere, varianter av sure kirsebær produsert i Limburg (Belgia), Tyskland eller Danmark.

Tradisjonelt blir kriek brygget av bryggerier i og rundt Brussel av lambic-øl som man tilsetter sure kirsebær. Lambic er et surt og tørt spontangjæret belgisk øl, gjæret på luftbåren gjær. Lambicen står mellom tre til åtte måneder og modnes på trefat før saften av kirsebærene eller hele bær blir tilsatt. Gjennomsnittlig tilsettes det 200 gram kirsebær per liter øl. Kirsebærene blir så liggende og modne sammen med ølet i ni måneder før de blir silt av.  Dette gjør at det tilsatte sukkeret gjærer. Vanligvis vil det ikke være igjen noe sukker, noe som gir ølet en fruktsmak uten søtsmak.

Etter bærene er fjernet fortsetter modningen på flasker. Flaskene må derfor tåle trykk. Ifølge tradisjonen blir krieken derfor tappet på 75 cl champagneflasker. Nå finnes det også mer kommersielle varianter på 25 cl flasker med metallkork på markedet.

For å imøtekomme smaken til et større publikum, har enkelte lambic-bryggerier nylig tilsatt sukker til sin kriek for å gjøre dem mindre bitter. De bruker også kirsebærjuice istedenfor hele kirsebær og kortere modningsperioder.

Kriek er tradisjonelt et sommerøl som drikkes av et konjakkglass. Alkoholprosenten ligger rundt 5% og skal serveres kaldt (5-6 °C).

Framboise eller frambozenbier er et relatert mindre tradisjonelt belgisk øl, gjæret med bringebær istedenfor kirsebær. Kriek kan ligne noe på geuze, som ikke er et fruktøl, men også er basert på lambic-øl. Noen bryggerier, som Liefmans, brygger kirsebærøl basert på oud bruin (gammel brun) øl i stedet for lambic.

Kommersielle eksempler 

Tradisjonelle kriek:
 Boon Kriek
 Cantillon Kriek Lambic
 3 Fonteinen Kriek
 Girardin Kriek 1882
 Hanssens Kriek Lambic
 Oud Beersel Oude Kriek Vieille
 Timmermans Traditional Kriek Lambic

Søte kriek:
 Belle-Vue Kriek Lambic
 Chapeau Kriek Lambic
 Lindemans Kriek Lambic
 Mort Subite Kriek Lambic
 Timmermans Kriek Lambic
 St. Louis Kriek Lambic

'Kriek' basert på Oud Bruin:
 De Ryck Kriek Fantastiek
 Liefmans Kriek
 Kasteel Kriek
 Verhaeghe Echt Kriekenbier

Eksterne lenker 
 
 Kortfattet info om kriek med ei liste over kriek-produsenter (engelsk)  
 En side med info om varianter av Lambic-øl (engelsk) 

Øltyper
Beskyttede betegnelser
Belgisk øl
Estland under Sommer-OL 2004

Estland under Sommer-OL 2004. Førtito sportsutøvere fra Estland deltok i ti sporter under Sommer-OL 2004 i Athen. De kom på delt 64.-plass med en sølv- og to bronsemedaljer. Friidrettsutøveren Erki Nool var landets flaggbærer under åpningsseremonien.

Medaljer

Medaljevinnerne

Eksterne lenker
 Resultater og profilside  på sports-reference.com

Nasjoner under Sommer-OL 2004
Estland under de olympiske leker
2004 i Estland